เรซิเดนต์อีวิล ซีโร

เรซิเดนต์อีวิล ซีโร () หรือเรซิเดนต์อีวิล 0 () เป็นเกมแนวสยองขวัญเอาชีวิตรอดที่พัฒนาและจัดจำหน่ายโดยบริษัทแคปคอมสำหรับเครื่องเกมคิวบ์ใน ค.ศ. 2002 เกมนี้เป็นภาคย้อนอดีตของเรซิเดนต์อีวิล (ค.ศ. 1996) โดยเล่าเรื่องราวของเรเบกกา เชมเบอส์ เจ้าหน้าที่หน่วยปฏิบัติการพิเศษและกู้ภัย (S.T.A.R.S.) และบิลลี โคเอน ผู้เป็นนักโทษ ที่ออกสำรวจสถานที่ฝึกอบรมร้างสำหรับพนักงานของบริษัทเภสัชกรรมอัมเบรลลา ซึ่งตั้งอยู่ชานเมืองแร็กคูนซิตี โดยรูปแบบการเล่นคล้ายกับเกมเรซิเดนต์อีวิลเกมอื่น ๆ แต่เพิ่มความสามารถในการสลับตัวละครเพื่อไขปริศนาและใช้ความสามารถพิเศษเฉพาะตัว

การพัฒนาเกมเรซิเดนต์อีวิล ซีโร สำหรับเครื่องนินเท็นโด 64 เริ่มขึ้นใน ค.ศ. 1998 ระบบพาร์ตเนอร์ได้รับการสร้างขึ้นเพื่อใช้ประโยชน์จากเวลาในการโหลดที่สั้นลง ซึ่งเป็นไปได้ด้วยความสามารถของนินเท็นโด 64 เกมแพก และรูปแบบตลับเกมนี้ยังมีข้อจำกัดอยู่บ้าง เนื่องจากความจุในการจัดเก็บข้อมูลน้อยกว่าซีดี-รอม อย่างมาก โดยทีมงานต้องปรับเปลี่ยนแนวทางการออกแบบจากผลงานก่อนหน้านี้ เพื่อประหยัดพื้นที่จัดเก็บ เรซิเดนต์อีวิล ซีโร ได้รับการออกแบบมาให้ยากกว่าเกมเรซิเดนต์อีวิลภาคก่อน ๆ ซึ่งภาคนี้ได้รับแรงบันดาลใจจากเกมสวีตโฮม (ค.ศ. 1989) โดยทีมงานได้นำหีบเก็บไอเทมที่มีอยู่ในเกมภาคก่อน ๆ ออกไป และเพิ่มคุณสมบัติการดรอปไอเทมแบบใหม่เข้ามา ส่วนการผลิตได้เปลี่ยนไปใช้เครื่องเกมคิวบ์รุ่นใหม่ที่เพิ่งเปิดตัว หลังจากที่การพัฒนาชะลอตัวลงเนื่องจากปัญหาพื้นที่จัดเก็บข้อมูลในหน่วยความจำ โดยมีเพียงแนวคิดและเนื้อเรื่องจากเกมต้นฉบับเท่านั้นที่ยังคงอยู่ ซึ่งต้องสร้างใหม่ทั้งหมด

เรซิเดนต์อีวิล ซีโร ได้รับคำวิจารณ์ในแง่บวกโดยทั่วไปจากเหล่านักวิจารณ์ ซึ่งชื่นชมกราฟิกและเสียงประกอบที่สร้างบรรยากาศน่าขนลุกได้อย่างยอดเยี่ยม ส่วนความคิดเห็นเกี่ยวกับระบบพาร์ตเนอร์และระบบไอเทมใหม่นั้นมีทั้งด้านบวกและด้านลบ โดยนักวิจารณ์บางคนมองว่าการเปลี่ยนแปลงนั้นเป็นการปรับปรุงที่ดีขึ้นและเพิ่มกลยุทธ์ใหม่ ๆ เข้ามา ในขณะที่นักวิจารณ์บางคนเชื่อว่าการเปลี่ยนแปลงนั้นยุ่งยากหรือไม่สร้างสรรค์สิ่งใหม่ ๆ รวมถึงระบบแทงก์คอนโทรลในเกมถูกติเตียนว่าล้าสมัย

เกมนี้ได้รับการพอร์ตลงเครื่องวีใน ค.ศ. 2008 และมีรีมาสเตอร์วิดีโอความละเอียดสูงในเดือนมกราคม ค.ศ. 2016 โดยเกมที่วางจำหน่ายใหม่เหล่านี้ได้รับคำวิจารณ์ที่หลากหลายเนื่องจากไม่มีการปรับปรุงอะไรมากนัก อย่างไรก็ตาม เรซิเดนต์อีวิล ซีโร ประสบความสำเร็จในเชิงพาณิชย์ โดยมียอดขายมากกว่า 4 ล้านชุดในทุกแพลตฟอร์ม

 รูปแบบการเล่น 

เรซิเดนต์อีวิล ซีโร เป็นวิดีโอเกมสยองขวัญเอาชีวิตรอดมุมมองบุคคลที่สาม ซึ่งรูปแบบการเล่นโดยรวมยังคงเหมือนกับภาคก่อน ๆ ของซีรีส์นี้ อย่างไรก็ตาม เกมนี้ต่างจากภาคก่อน ๆ ที่ผู้เล่นควบคุมตัวละครเพียงตัวเดียว ในเกมนี้ผู้เล่นจะได้ควบคุมตัวละครเอกสองตัวตลอดทั้งเกม โดยผู้เล่นสามารถสลับตัวละครระหว่างเรเบกกา เชมเบอส์ เจ้าหน้าที่ตำรวจและเจ้าหน้าที่แพทย์ กับบิลลี โคเอน อดีตเจ้าหน้าที่หน่วยลาดตระเวนนาวิกโยธินที่ถูกตัดสินว่ามีความผิดได้ หากพวกเขาเดินทางไปด้วยกัน ผู้เล่นสามารถควบคุมตัวละครใดตัวละครหนึ่งได้ ในขณะที่ตัวละครอีกตัวจะถูกควบคุมโดยปัญญาประดิษฐ์ (AI) ของเกม นอกจากนี้ ผู้เล่นสามารถควบคุมทั้งสองตัวละครพร้อมกัน หรือแยกกันสำรวจพื้นที่ต่าง ๆ ก็ได้ ซึ่งตัวละครแต่ละตัวมีความสามารถเฉพาะตัว เรเบกกามีชุดอุปกรณ์ผสมที่ช่วยให้เธอสามารถผสมสมุนไพรและสารเคมีอื่น ๆ ได้ แต่เธอมีจุดอ่อนด้านการป้องกันตัว ในทางตรงกันข้าม บิลลีสามารถเคลื่อนย้ายวัตถุหนัก, ใช้ไฟแช็ก และมีพลังป้องกันสูงกว่า แต่ไม่สามารถผสมสมุนไพรได้ (ซึ่งเป็นความสามารถหลักในบรรดาเกมเรซิเดนต์อีวิล)Resident Evil Zero. In-game "Player's Manual 2" ส่วนระบบพาร์ตเนอร์เป็นหัวใจสำคัญในการไขปริศนาหลายอย่างในเกมนี้

 หมายเหตุ 

 อ้างอิง 

หมวดหมู่:วิดีโอเกมที่ออกวางจำหน่ายในปี พ.ศ. 2545
หมวดหมู่:วิดีโอเกมแอ็กชันผจญภัย
หมวดหมู่:เกมสำหรับเกมคิวบ์
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเพลย์สเตชัน 4
ซีโร
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมเกี่ยวกับเจ้าหน้าที่ตำรวจ
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมที่มีฉากในสหรัฐ
หมวดหมู่:เกมสำหรับนินเท็นโดวี
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์ 360
หมวดหมู่:เกมสำหรับเอกซ์บอกซ์วัน